Klipmuur Cottage | LekkeSlaap
Klipmuur Cottage is 'n selfsorgkothuis in Elarduspark in Pretoria-Oos. Hierdie kothuis is ideaal vir toeriste, sakelui en besoekers en is goed geleë tussen die N1 en die R21. Vanweë hierdie ideale ligging is toegang tot OR Tambo Internasionale Lughawe, Route 21 Corporate Park, Kloof Hospitaal en Pretoria-Oos Hospitaal glad nie 'n probleem nie.
Die oopplan-kothuis het sy eie, privaat ingang en bied gerieflike slaapplek vir 2 volwassenes. Die eenheid beskik oor 'n dubbelbed, en suite-stort, toilet, kombuisie en 'n sitarea. Die kombuisie is goed toegerus vir selfsorg met 'n stoof en oond, yskas, mikrogolf, ketel, broodrooster, eetgerei en breekware. Die sitkamer het lugversorging en 'n TV met volledige DStv. Gratis WiFi is beskikbaar.
Buite is daar 'n privaat binnehof met braaigeriewe en onderdak-toesluitparkeerplek is beskikbaar. Wasgoedgeriewe is beskikbaar op versoek en gaste kan ons gerus skakel as ons voorsiening moet maak vir kinders.